Zolná (Zvolen)

Zolná je malá stredoveká obec, ktorá sa nachádza v strede Stredného Slovenska. Dnes je administratívnou súčasťou Zvolena, od ktorého sa nachádza východne vo vzdialenosti 8 kilometrov. Od Banskej Bystrice je vzdialená asi 20 km, od Bratislavy 200 km, Budapešti 150 km a od Viedne 250 km.

Dejiny 

Obec je významne spojená aj so Slovenským národným povstaním. Na je poľnom letisku operoval medzi 17. septembrom a 20. októbrom 1944 prvý česko-slovenský samostatný stíhací letecký pluk. Túto skutočnosť dnes pripomína pamätník s obrysom lietadla Lavočkin La-5 na vstupe do obce.

Kultúra a zaujímavosti

Pamiatky 
 Rímskokatolícky kostol sv. Matúša, jednoloďová ranogotická stavba s polygonálnym ukončeným presbytéria a predstavanou vežou z obdobia rokov 1260-1280. Nachádza sa v opevnenom areáli vo vyvýšenej polohe na okraji obce. Pôvodným patrocíniom bolo sv. Štefana Prvomučeníka. Prvá písomná zmienka o kostole je mladšia, z roku 1311. V tomto období došlo ku prestavbe kostola, počas ktorej novo zaklenuli svätyňu. V období 1360-1390 bol interiér kostola doplnený o freskovú výmaľbu, ktorá sa čiastočne dochovala dodnes. Od obdobia reformácie do roku 1709 bol kostol evanjelický. V roku 1773 prebehla baroková prestavba kostola. Počas druhej svetovej vojny bol poškodený mínometnou paľbou. Od roku 2011 sa realizuje pamiatková obnova kostolíka. 
 Kaštieľ, trojtraktová dvojpodlažná pôvodne renesančná bloková stavba s manzardovou strechou zo 17. storočia. Stavba bola barokovo upravená v roku 1760. Miestnosti kaštieľa sú zaklenuté pruskými klenbami. Kaštieľ má hladké fasády, v súčasnosti stavba chátra.

Literatúra 
 BRÁZDILOVÁ, M.: Peripetie pamiatkovej obnovy a reštaurovania rímskokatolíckeho kostola sv. Matúša v obci Zolná. Bratislava 2001.
 GERÁT, I.: Stredoveké obrazové témy na Slovensku: Osoby a príbehy. Bratislava: Veda, 2001, 304 s.
 HALAJ, J.: Povstalecká obec Zolná, časť Zvolena. Bratislava, Odkaz 1994, 168 s.
 HUDÁK, J.: Patrocíniá na Slovensku. Umenovedný ústav SAV (interná tlač), Bratislava 1984, 480 s. 
 ZOLNÁ. In: 
 NOVÁK, J.: Slovenské mestské a obecné erby. Martin, Osveta 1972, 451 s. (2. vydanie)
 RAGAČ, R.: Vývin erbu mesta Zvolena. In: Slovenská archivistika 1999, č. 2, s. 41 -56.
 RAGAČ, R.: Zvolen - obraz stredovekého mesta a jeho mestskej kancelárie. Diplomová práca, Bratislava 1998, 99 s.
 SLÁVIK, J.: Dejiny zvolenského evanjelického a. v. bratstva a seniorátu. Banská Štiavnica, Vdova a syn Augusta Joergesa 1921, 883 s. 
 TOGNER, M.: Stredoveká nástenná maľba v Gemeri. Bratislava, Tatran 1989.
 VRTEź, L.: Osem storočí heraldiky na Slovensku. Martin, Vydavatežstvo Matice slovenskej a Bolchhazy - Carducci Publishers, Inc. Waconda 1999, 296 s.

Referencie 

Zvolen
Mestské časti na Slovensku